หมาผมมันหลงมากับคนงานสร้างบ้านหมายังตัวเล็กอยู่ยังไม่เคยฉีดวัคซีน แล้ววันนี้ผมไปเล่นกับมันปกติมันจะชอบก็กระโดดงับแต่คราวนี้มันงับกัดแรง จนแขนผมเป็นรอยกัดมัน เป็นรอยแดงไม่มีเลือดออก พอโดนกัดผมล้างน้ำเปล่าหลายๆรอบ แล้วไปฟอกสบู่และทาแอลกอฮอล์ล้างแผลตอนทารู้สึกแสบๆบริเวณบริเวณที่เขี้ยวมันโดนผมคำถามนะครับ 1. ผมควรไปฉีดวัคซีนไหมและวันนี้ถูกกัดพรุ่งนี้ไปฉีดจะทันไหมครับ 2.กินยาฆ่าเชื้อแทนไม่ไปฉีดวัคซีนได้ไหมครับ ตอบอย่างละเอียด
สวัสดีค่ะ JEBหากเป็นแผลถูกหมากัด แม้มีแค่รอยแดง ก็ควรไปฉีดวัคซีนป้องกันค่ะ ไม่สามารถใช้ยาฆ่าเชื้อแทนวัคซีนพิษสุนัขบ้าได้ เพราะยาฆ่าเชื้อเป็นการฆ่าเชื้อแบคทีเรียที่บาดแผลเฉยๆ แต่ไม่ได้ป้องกันการรับเชื้อพิษสุนัขบ้าจากสัตว์ค่ะ สามารถไปฉีดวันนี้หรือพรุ่งนี้ก็ได้ ควรไปให้เร็วที่สุด การฉีดกรณีไม่เคยฉีดมาก่อนจะฉีดทั้งหมด 5 เข็มภายใน 1 เดือนโรคพิษสุนัขบ้าเป็นโรคที่ติดต่อมาจากการสัมผัสสัตว์เลี้ยงลูกด้วยนมเช่นหมา แมวที่ติดเชื้อ อาการแสดงมักเกิดหลังได้รับเชื้อ 2-8 สัปดาห์ หรือนานกว่านั้นได้ อาการคือมีไข้ ปวดเมื่อยตามตัว คลุ้มคลั่ง กลัวน้ำ กลืนน้ำลายไม่ได้ และสมองอักเสบจนถึงแก่ชีวิต โดยการติดต่อของโรคเกิดได้จาก-ถูกสัตว์กัดหรือข่วนโดยตรงจนมีเลือดออก-สัตว์มาเลียแผล หรือเลียปาก-รับประทานเนื้อสัตว์ดิบ หรือปรุงเนื้อสัตว์ดิบการดูแลตัวเองเบื้องต้น ทำความสะอาดแผลด้วยน้ำเปล่าหรือน้ำสบู่ รับประทานยาแก้ปวดหรือยาฆ่าเชื้อถ้ามี และระวังการถูกสุนัขกัดซ้ำ